[pic] | KOMISIJA EVROPSKIH SKUPNOSTI |

Bruselj, 15.11.2006

COM(2006) 707 konč.

2005/0041 (COD)

MNENJE KOMISIJE v skladu s tretjim pododstavkom člena 251(2)(c) Pogodbe ES o spremembah Skupnega stališča Sveta, ki jih je predložil Evropski parlament, glede

predloga sklepa o uvedbi programa „Evropa za državljane“ za obdobje 2007–2013 (COM(2005) 116 konč.)

O SPREMEMBAH PREDLOGA KOMISIJE v skladu s členom 250(2) Pogodbe ES

2005/0041 (COD)

MNENJE KOMISIJE v skladu s tretjim pododstavkom člena 251(2)(c) Pogodbe ES o spremembah Skupnega stališča Sveta, ki jih je predložil Evropski parlament, glede

predloga sklepa o uvedbi programa „Evropa za državljane“ za obdobje 2007–2013 (COM(2005) 116 konč.)

1. Uvod

Komisija v skladu s tretjim pododstavkom člena 251(2)(c) Pogodbe ES poda mnenje o spremembah, ki jih predlaga Evropski parlament v drugi obravnavi. Stališče Komisije o spremembah, ki jih je sprejel Parlament, je navedeno spodaj.

2. Ozadje

Datum posredovanja predloga Evropskemu parlamentu in Svetu (dokument COM(2005) 116 konč. – 2005/0041(COD)): | 14. april 2005 |

Datum mnenja Evropskega ekonomsko-socialnega odbora: | 26. oktober 2005 |

Datum mnenja Odbora regij: | 17. november 2005 |

Datum mnenja Evropskega parlamenta, prva obravnava: | 5. april 2006 |

Datum političnega dogovora v Svetu: | 18. maj 2006 |

Datum sprejetja skupnega stališča: | 25. september 2006 |

Datum mnenja, druga obravnava: | 25. oktober 2006 |

3. Cilj predloga Komisije

Namen tega predloga sklepa je uvedba programa za spodbujanje dejavnega evropskega državljanstva „Evropa za državljane“, ki bo s 1. januarjem 2007 zamenjal sedanji program državljanske udeležbe (2004–2006). Ta program bo državljanom omogočil, da bodo dejavno sodelovali pri izgradnji Evrope, in tako prispeval k reševanju velikega izziva za Evropsko unijo, ki je premostiti vrzel med državljani in evropskimi institucijami. Predlagani program bo zagotovil kontinuiteto programa državljanske udeležbe, ki se trenutno zaključuje, in zajel nove dejavnosti, namenjene spodbujanju sodelovanja med državljani in organizacijami civilne družbe iz različnih držav udeleženk.

Ta program vsebuje štiri ukrepe, ki obravnavajo vprašanje dejavnega evropskega državljanstva in se med seboj dopolnjujejo: „Dejavni državljani za Evropo“ (I), „Dejavna civilna družba v Evropi“ (II), „Skupaj za Evropo“ (III) in „Dejaven evropski spomin“ (IV).

4. Mnenje Komisije o spremembah, ki jih je sprejel Evropski parlament

Komisija sprejme vse štiri spremembe Evropskega parlamenta. Te spremembe so rezultat kompromisa med Evropskim parlamentom in Svetom zaradi druge obravnave. So v skladu s cilji začetnega predloga Komisije in s sporočilom Komisije o skupnem stališču.

Prva sprememba dodaja spodbujanje strpnosti ciljem programa.

Druga sprememba je tehnične narave; z njo se bo število dni med objavo sklepa in začetkom njegove veljavnosti zmanjšalo z dvajset na ena, kar bo pospešilo izvajanje programa.

Tretja in četrta sprememba se nanašata na odstotek proračuna, namenjenega ukrepoma I in II. Ti spremembi določata, naj bo vsaj 45 % proračuna namenjenih ukrepu I in približno 31 % ukrepu II.

5. Sklep

Komisija v skladu s členom 250(2) Pogodbe ES spremeni svoj predlog, kakor je navedeno zgoraj.

6. Izjava Komisije

Komisija je ob sprejemu skupnega stališča podala enostransko izjavo (glej Prilogo I).

PRILOGA

Izjava Komisije v zvezi s proračunskim okvirom

Komisija želi opozoriti zakonodajni organ, da mora biti proračunski okvir, omenjen v temeljnem aktu, izražen v tekočih cenah najpozneje ob zadnji objavi v UL. To je v skladu z običajno proračunsko prakso in omogoča jasno usklajenost s sklepom zakonodajnega organa. Znesek za zadevni program v tekočih cenah znaša 215 milijonov eurov.